ગુજરાત વિધાનસભાની ચૂંટણી માટે આખરે ભાજપ તેનો ચૂંટણી ઢંઢેરો જાહેર કર્યો. ભાજપના વરિષ્ઠ નેતા અને નાણાં પ્રધાન અરુણ જેટલી સમતે, જીતુ વાઘાણી આ સમયે હાજર રહ્યા હતા. ત્યારે ભાજપના ચૂંટણી ઢંઢેરા અંગે કહેતા અરુણ જેટલીએ કહ્યું કે વિકાસ આ ચૂંટણી ઢંઢેરોનો મુખ્ય મુદ્દો છે. અરુણ જેટલીએ આ ઢંઢેરા વિષે જણાવતા કહ્યું કે દેશમાં મોટા રાજ્યોમાં 5 વર્ષમાં માત્ર ગુજરાત એવું રાજ્ય છે જેનું ડબલ ડિઝિટ ગ્રોથ થયું છે. આ બતાવે છે કે અમારી સરકારે અહીં કેટલું કામ કર્યું છે. તેમણે કહ્યું કે આ સંકલ્પ પત્રમાં ગુજરાતવા વિકાસનો દ્રષ્ટ્રિકોણ રજૂ કરવામાં આવ્યો છે. જો કે ચૂંટણી ઢંઢેરો આટલો મોડો રજૂ કરવામાં પર પૂછતા જેટલી એક કહ્યું કે કોડ ઓફ કંડક્ટના કારણે હવે સંકલ્પ પત્ર જાહેર કર્યો છે.